
Bilind be alaya Kurdistanê, û 
her dilek jê hez neke, rebî şûr û xencer lê^ 

keve 



Gurriya agirê Newroz û Rasanê 



R êûresma newrozê di 
binkeya serekî ya 
PDKÎ de bi rê ve çû 

Kurdistanmedia:Bi boneya 
cejna neteweyî û hatina 
sersala nû merasimeke bicoş 
di binkeya serekî ya PDKÎ de 
bi rê ve çû. 

Nûçegihanê malpera 


“Kurdistanmedia”yê rage- 
hand ku roja Sêşemiyê 
29'ê Reşemeyê rêûresema 
cejna neteweyî ya newrozê 
û hatina sersala nû ya Kurdî 
bi beşdariya lêpirsyarê giştî 
ê hizbê, endamên Navenda 
Siyasî û kadr û pêşmerge û 
malbatên PDKÎ di binkeya 
sereke ya PDKÎ de bi rê ve 
çû. 


Destpêka merasimê bi sirûda 
neteweyî ya “Ey Reqîb” û 
ragirtina deqeyekê bêdengî 
bo rêzgirtina ji riha pak ya 
şehîdên hizb û gel dest pê kir. 
Piştre peyama newrozî ya 
PDKÎ ji aliyê rêzdar Mistefa 
Hicrî lêpirsyarê giştî ê PDKÎ 
ve hate pêşkêşkirin. 

Hicrî di destpêka peyama 


xwe de bas ji vê kir: “Isal 
jî di demekê de em ber bi 
pêşwaziya ji newrozê ve 
diçin, ku sala borî welat 
û neteweya me çendîn 
pêşhatên curbicur bi xwe 
ve dîtine, ku her yek ji wan 
em dikarin wekî serkevtin û 
alozî bihesibînin. Deskevtên 
ku pêşhatên Rojhilat, Başûr, 
û Rojavaya Kurdistanê bi 


xwe ve dîtine, û lawaziyên 
ku mînakên wê yên herî 
xûya û berçav di Başûr û 
Rojava de ne. Lê dema ku 
ji çavên newrozê ve, em li 
hemiyan dinêrin, di Rojhilat 
tenê nasnameyekê dixe bîra 
me de, ku ew jî nasnameya 
Rasanê ye. Rasan bi wateya 
berdewambûna li ser xebatê, 
bi armanca pêkvegirêdana 


xebata çiya 
û bajar”. 
Mistefa 
Hicrî di 
axatina xwe 
de bas ji 
vê kir ku: 
“Di sala 


1396'an de 

Kerkûk, Kirmaşan, 
Efrîn, Newroz 



S ala 1396'an salek bû tejî ji 
rûdawên dîrokî bo Kurdistan 
û bo Kurd. Bûyereke dîrokî hem 
dikare tall û hem şîrîn be, lê bi qasî 
mezinahiya bûyerê dikare di dîrokê 
de deng vede,yan bi watayeke din 
dîrokê bafirîne. 

Çend qonaxên girîng ên dîroka îsal 
pêk tên ji: 

Yekem Kerkûk: Piştî referandomeke 
dîrokî ku li Başûra Kurdistanê bi rê 
ve çû, wekî belgeyeke dîrokî dimîne 
ku neteweya Kurd çi dixwazin û di 
çi xakekê de çiqas deng aniye. Di- 
jminên Kurd bi taybetî dijminê ser- 
ekî ê Kurdistan û Kurd wate rejîma 
îranê bi pîlan êrîşî ser Kurdistanê 
kirin, û Kerkûk dagîr kirin. 

Ew bûyera di dîroka Kurdistanê de 
wekî terajidieke hertimî dimîne ku 
bi pîlana dijminan û bi hevkariya 
destên navxweyî ê Kurd karesat bi 
ser vê neteweyê de hat. 

Duyem Kirmaşan: Di karesateke 
xwezayî de erdhejê li Kurdistanê da, 
û bi taybetî di navçeyên Kirmaşênê 
zêdetir xisar û zirara mirovî û madî 
lê ket, ku hêla jî karesta berdewam 
e, û qurbaniyan digre, û bi dehan 
hezar kes bêmal û hal mane, ew 
karesata mirovî û bûyera xwezayî, ji 
aliyê dijminên Kurdistanê wate re- 
jîma îranê ve kirin derfetek, bona vê 
ku guh nednê, û bi karesata xwezayî 
Kurd tê de here, û Kurdistan wêran 
be, û di bersivê de jî neteweya Kurd 
di Rojhilat bi hawara hevwelatiyên 
xwe de çûn, û hemaseyek afirnadin 
ku di dîrokê de wê bimîne. 

Sêyem: Li Efrînê dewleta Tirkiyê 
bi hêceta hebûna çiqeke ser bi PKK 
êrîşî ser vê beşa xaka Kurdistanê 
kir, û xortên Efrînê jî xweragiriyeke 
bêmaînak kirin. Dastana xweragiriya 
jin û mêrên Efrînê wekî destaneke 
mezin di dîrokê de wê bimîne, 
herçend di encama vê êrîşê de Efrîn 
ket û hêza Tirkiyê çû nava bajar de. 
Xwargiriya Efrînê aliyekî wê yê din 
jî heye ku pêk tê ji siyaset û ber 



cîhan şahidê pêkhatina mezintirîn û 
bibandortirîn guherîna siyasî û civakî 
di sertaserê îranê de bû. Serhildana 
xelkê îranê di vê salê de ku rejîm û 
dest û pêwendiyên wê hewl dan ku 
di çarçoveya giranî û kirîza aborî de 
pênaseyê jê re bikin, erdhejek bû ku 
piştî çend dehikan ji deshilatdariya 
vê rejîmê stûnên fikrî û felsefî ên 
hikûmetê têk rûxandin, û rûyê raste- 
qîne yê Komara Îslamî li derve û di 
navxwe de bo hemûyan eşkeretir kir”. 
Navbirî herwisa ragehand: “Etekî di 
heyama van salan de, bi şanogerî û 
lêbandina xelkê xwast ku cîhanê wisa 
halî bike ku rejîm reformhilgir e, û 
pêngav bi pêngav ber bi reforman 
ve diçe, û reformîst bilindgoya vê 
siyaseta xapînok bûn, xwendekaran 
di zankoya Tehranê de hawar kirin 
ku “reformxwaz û muhafizekamo! 
hikayetên we bi dawî hatin” û bi vî 


rengî ew sehra rejîma cadûger hilweşandin, ew dimşm heman hez û armancek 
e ku bi dehan salî ye ku PDKÎ hewl daye ku vê rastiyê bo xelkê îranê rohn bike, 
ku kêşeya bingehîn li îranê Komara Îslamî ye, ne reformxwaz û muhafizekar”. 

Piştî gotinên birêz lêpirsyarê giştî sirûdek li jêr navê “Newroz” ji aliyê koma 
muzîkê ya PDKÎ ve pêşkêşî beşdarên merasimê hate kirin. 

Di beşeke din de parçe helbestek li jêr navê “Rêbaz” ji aliyê Şerîf Felah ve hate 
xwendin. 

Piştre stranek li jêr navê “Berî Beyanî” bi dengê hunermend “Xulam Fatihî” û 
Xatû Bêhnaz Tewesolî hate pêşkêşkirin. 

Bi boneya cejna newrozê û hatina sersala nû ya Kurdî zarokên ser bi Navenda 
Nêrgiz a PDKÎ sirûdek li jêr navê “Newroz” bi serperestiya Zemend Beharî 
pêşkêş kirin. 

Piştre çend tabloyên govenda reşbelek ji aliyê girûpa govenda Kurdistanê ve 
hatin pêşkêşkirin. 

Di beşa duyem ya vê merasimê de daxwaz ji Mistefa Hicrî û kak Selah Rehmanî 
bavê şehîd Sebah Rehmanî hate kirin, ku xetîra agir ji destên ciwanan wergirin, 
û agirê newroza 1397 (2718)'an a Kurdî hilkin, ku hevdem jî sirûda “Emrojî salî 
taze ye” hate pêşkêşkirin. Ew merasim bi govend û dîlanê bi dawî hat. 


nameya şaş ya partiyeke Kurdî, ku hewce ye Kurd ezmûnê lê wergire. Herçend ku xweragiriya Efrînê jibîrnekirî û dîrokî ye, 
lê nabe bibe sedema vê ku em sedemên vê şikesta tall ya vê dorandina mezin nebînin. 

Ew sê qonaxên sereke di sê beşên Kurdistanê wekî destanên zincîreyek ji bîreweriyên dîrokî ên netewe û xakekê dimînin. 

Sê bûyerên cuda ku her yek ji wan çend aliyekê ji jiyana neteweya Kurd û xaka Kurdistanê vedigêrin, û dîrokekê diafirînin. 
Jiber ku hesta neteweyî û têgihîştin ji hebûneke hevbeş ya neteweyî tenê bi nivîsîn û axavtinê nabe, belkû bûyerên tall û 
şirîn ên dîrokê ne, ku nasnameyeke dîrokî diafirînin. Merc nine ku tenê hemase bikare destana neteweyekê be, û nasnameyê 
jê re çê bike, belkû terajidiyê jî ew şiyan heye ku bibe hêzeke palder ku neteweyek hesta hevbeş di wan de bihêz bike, û 
bikare bibe paramêtra pêkhînerê nasnameya neteweyî ji wan re. 

Herwekî çawa di nava Yehûdiyan de dîroka pirr ji karesat û Holokastê bûye nasnameya wan, û neteweyeke bihêz ji wan 
afirandiye, û Kurdistan û Kurd jî hem dikare terajidiyan û hem jî destana xweragirî û hem jî afirandina destanrêsiyan, bike 
nasname. 

Di vir de ye ku em digihîjin remzeke girîng ya Kurd û Kurddistanê ku ew jî newroz e. Ew bûyerên tall û karesatbar û 
herwisa hemaseyî ên Kurd gellrk caran di dîrokê de nîşan daye, ku di newrozê de bi zimaneke neteweyî û cemawerî hatiye 
wergerandin bo ser kiryareke hevbeş û nîşana serhildan û rabûn û Rasana neteweyî bûye. 

Newroz bingeheke girîng ya hebûna neteweyî ya me ye, jiber ku nasnameya hebûna me bihêztir dike. Em neteweyek in ku 
di nava karestaê de bi serhildan û Rasanê ve xalîşînka şevatên xwe dadikutin, û desatanan dirêsin. Kurd serfiraz û Kurdistan 
avedan û newroza me pîroz. 

Rêzdar Mistefa Hicrî lêpirsyarê giştî ê PDKÎ bi boneya sala nû peyamek pêşkêş kir 



D i yek ji binkeyên PDKÎ de, 
Mistefa Hicrî lêpirsyarê giştî 
ê PDKÎ bi boneya sala nû peyamek 
pêşkêş kir, û hêviya saleke pirr ji 
deskevt ji gelê Kurd re xwast. 

Deqa peyamê weha ye: 

Hevwelatiyên têkoşer! 

Xûşk û birayên hêja! Bila li destpêka 
sala nû û cejna newrozê de, em silav 
û pîrozbahiyên xwe bişînin bo civatên 
xelkê Kurdistanê, malbatên şehîdan, 
kêmendamên riya xebatê, girtiyên 
siyasî û kadr û pêşmerge û endam û 
alîgirên PDKÎ, û hemû çalakên siyasî 
di raserî îranê de, û bi taybetî lawên 
hişyar û çavnetirs ên Kurd ku sala 
1396'an wekî hemû salên borî li jêr 
zext û serkutkirina rejîma dijîazadiyê 
de, cesûrane xebata xwe ji bo aza- 
diya gel û nîştiman domandin, û ji 
tekoşînê nesekinîn. 

Kurdistaniyên xweragir! 

îsal jî di demekê de em ber bi 
pêşwaziya ji newrozê ve diçin, ku 
sala borî welat û neteweya me çendîn 
pêşhatên curbicur bi xwe ve dîtine, 
ku her yek ji wan em dikarin wekî 
serkevtin û alozî bihesibînin. Deskev- 
tên ku pêşhatên Rojhilat, Başûr, û 
Rojavaya Kurdistanê bi xwe ve dî- 
tine, û lawaziyên ku mînakên wê yên 
herî xûya û berçav di Başûr û Rojava 
de ne. Lê dema ku ji çavên newrozê 
ve, em li hemiyan dinêrin, di Rojhilat 
tenê nasnameyekê dixe bîra me de, ku 
ew jî nasnameya Rasanê ye. Rasan bi 
wateya berdewambûna li ser xebatê, 
bi armanca pêkvegirêdana xebata çiya 
û bajar. 

Wisa dixûye ku welat û neteweya 
Kurd berbirûyê deskevt û gellek 


lawaziyan bin, lê felsefeya hebûna 
newrozê dibêje me ku berdewamiya 
li ser Rasanê remza mana Kurd be, 
newrozê em fêr kirine, ku em tenê ber 
bi pêşwaziya ji nûbûna xwezayê ve 
naçin, belkû hertim rûyê me li Rasan 
û rabûnê ye di hemberî dijberên Kurd, 
û geriyan li pey encamgehandina 
dozekê be, ku dehan sal e Kurdistanî 
xebatê ji bo wê dikin, û ji newrozê 
ve em hîn bûne ku li ser nûbûn û 
tekoşînê berdewam bin, jiber ku 
rawestan bê wate ye. Herwek çawa 
xweza ji nûbûnê nasekine, Kurd jî 
ji tekoşîna bo gihîştina bi armancên 
xwe nekeve. Neteweyek ku jêrxana 
fikrî û felsefeya wê ew be, ku qebûla 
zulmê nake, dibe berdewam be ser 
rabûnê û afirandina cîhanek ku tê de 
hest bi aramî û rizgarî û azadiyê bike. 

Rasana Rojhilat jî ji dil û kûrahiya 
eqliyeteke weha ve çavkanî girtiye, 
ji dilê eqliyetekê ve ku dibe xwe nû 
bike, û hizra nû bixe meydanê. Bo 
vê mebestê xwe ji bo hemû alavekê 
amade bike, ku dikare jê re alîakr be, 
û em wekî PDKÎ bi bingehwergir- 
tina vê boçûnê ji çend salên borî ve, 
xwe ji bo pêkanîna guherînkariyan 
di hizba xwe de amade kir, lewra li 
bereberê newroza îsal de em diarin vê 
mizgîniyê bidin we, ku riya nûbûna 
xebata Rojhilat roj li pey roj xweştir 
dibe, bi mercekê ku em aram nebin, 
da ku bikarin heya newroza bê, 
deskevtên zêdetir bi dest bixin. 

Me di destpêka meha Reşemeya sala 
1396'an de kongireya 16.emîn ya 
hizba xwe kongireya Rasana Rojhilat 
bi serkevtin ve bi rê ve bir, kon- 
gireyek ku derwazeyên xwe bi rûyên 
nûbûna hizba me xiste ser piştê, bona 
vê ku PDKÎ bikare hevpêngav digel 
guhertinên civakê xwe rêk bixe, û ber 


bi vegeşîn û nûbûnê pêngavan hilgire, 
lê heya gihîştina bi armancên xwe sal 
bi salê em hewlên zêdetir jê re didin 
û mandî nabin, di sala borî de Kurd- 
istaniyan li Başûr rabûneke mezin bi 
xwe ve dîtin, ku ew jî îradeya refe- 
randomê bû da ku buharekê di payîzê 
de saz bikin, ew Rasana Başûr hemû 
neyar li hemberî Kurdan qît kiriye, 
da ku nehêlin ku Kurd di vê beşê de 
riya serkevtina xwe misoger bikin, 
lê neteweyek ku hilgirê felsefeya ne- 
wroz û Rasanê be, zehmet e ku ji vê 
riyê vekêşe yan bikeve qedeman jiber 
ku di nasnameya me de yek tişt cihgir 
bûye ew jî neketin heya serkevtinê 
ye. Herwekî çawa Rojhilatiyan di 
nav dilê dijmin de şahiya alayê girtin, 
da ku nîşan bidin ku “Ew reqîb her 
maye qewmê Kurdziman”. Ji aliyekî 
din ve sala borî Rojhilata Kurdistanê 
rastî karesateke dilêş hat, ku ew jî 
erdheja Kirmaşanê bû, lê Kurdan ew 
karesat kirin hemaseyek, û karwanê 
alîkariyan ji hemû bajaran û gundên 
Kurdistanê rêz bûn. Wekî çawa ku 
pêşmerge rêz disekinin bo cihgirbûna 
li himbêza nîştiman, bo karesata 
Kirmaşanêjî, Ebûbekir Me'irûfiyan 
bi îradeya nîştimanperwerane ve, 
xema hevwelatiyên lêqewmayî wekî 
xema xwe dane zanîn, û qurbanî jî di 
vê riyê de dan, da ku bêjin herçend 
xwedî dewlet û deshilat nînin, lê 
yekgirtî û xwedî îrade ne, îradeyek 
ku bûye çiqla çavên Komara Îslamî û 
dest û pêwendiyên wê. 

Her di vê salê de bû, ku arteşa Bex- 
dayê êrîşî ser Kerkûkê kir li Herêma 
Kurdisatanê da ku bi xeyala xwe 
îradeya Kurd têk bidini, lê hem dîsan 
bebrirûyê neteweyekê bûne ku fêrî 
bindestiyê nebûne, bi taybetî ku çend 
salek e ku azadî û rizgariyê tam dikin, 
lewra di demekê de ku kurd tenê bû, 


Em wekî PDKÎ 
di çepera Kurd û 
Kurdistanê de ne, 
û her karesatek 
bê serê netew- 
eya me, em wekî 
karesata xwe di- 
zanin, bi bê cu- 
dahiya parçeyên 
Kurdistanê 


lê çeper vala nekir, bo yên ku têhniyê 
feth û fitûhatan bûn. 

Her di sala borî de bû ku hevpey- 
maniya cîhanî paşekêşe bi DAÎŞ'ê 
kir, û piraniya navçeyan bi alîkariya 
Kurd ji DAÎŞ'ê wergire, bi awayekê 
ku hekî alîkariya Kurd neba, wisa 
dixuya ku lawazkirina DAÎŞ'ê gellek 
bizehmet ba, lê herwekî çawa di dest- 
pêkê de li ser vê bawerê de bûn, niha 
jî em ser vê baweriyê ne ku DAÎŞ'ê 
rasteqîne Komara îslamiya îranê ye. 
Komarek ku diya hemû DAÎŞ'yan û 
teror û bedbextiyan e di navçeyê de, 
lewra em li ser vê baweriyê ne ku 
heya Komara îslamiya îranê mabe, 
cîhan nikare DAÎŞ û DAÎŞ'iyan 
binbir bike. 

Yekî din ji van kêşeyên ku di van me- 
hên dawiyê de pêsîra Kurd girt, êrîşa 
li ser Efrînê ye. Êrîşek ku ezmûna 
Kurd li Rojava xiste metirsiyê de. 
Lewra di vir de jî em wekî PDKÎ di 
çepera Kurd û Kurdistanê de ne, û 
her karesatek bê serê neteweya me, 
em wekî karesata xwe dizanin, bi bê 
cudahiya parçeyên Kurdistanê. Efrîn 
birîndar e, herwekî ku çawa Kerkûk 
birîndar kirin, lê ew birîn wê bice- 
birin, axir Kurdistan birîn dibe, lê 
namire, Efrîn û kerkûk jî wê rabin ser 
piyan, û ji bo azadî û rizgariya xwe 
qît dibin. 

Ez dixwazim ku ji vê derfetê mifahê 
wergirim bo zelalkirina siyaseta hizba 
xwe, li hemberî bemameyên rejîmê 

li dijî xebat û berxwedana rewa ya 
xelkê, û PDKÎ. Di vê rojê de em 
agehdar in ku rejîm îsal jî wekî salên 
borî mijûlî amadekariyê ye bona vê 
ku bi pîlana terorkirinê û pêkanîna 
zexta li ser rêberatiya hizbê li Başûr, 
û hewldan bo pêkanîna dubendiyê di 
nava hêzên Kurd de, gellek xewn û 
xeyalên din jî hekî ji desta bihê, li ser 
riya geşekirina hizbê, û li ser riya kar 
û tekoşîna hizbê, astengiyan pêk bîne, 
lê ne reftarên Komara Îslamî ji me 
re nû ne, ne jî pîlanên wê pêngavên 
me sist dikin, jiber ku di heyama van 
çar dehikan de, bo hemûyan eşkere 
bûye ku Kurdê Rojhilat û bi taybetî 
PDKÎ hêzek nine ku ji pîlanên rejîmê 
bitirse, yan paşekêşeyê bike, berevajî 
bi vî karê xwe me pal didin ku zêdetir 
ji caran xwe ji bo xebateke tund û 
qahîm amade bikin, xebatek ku şeqam 
û kolanên bajarên Rojhilat melbend 
û wargehê serekî yê wê ye. Xwediyê 
vê xebatê xelkê Rojhilate û îradeya 
wan e ku Komara Îslamî be'ecandiye 
ku wisa dike hawara xwe bo hemû 
kiryareke nemirovane bibin. Lê ew 
pîlan hekî hawara Komara Îslamî de 
hatiban, di çil salên borî de, dikarî 
dengê hawara xelkê bifetisînin, lê 
niha dengê mafxwaziya xelkê zelaltir 
ji hertim di guhê xelkê cîhanê de 
zinegzing lê tê. 

Di sala 1396'an de cîhan şahidê 
pêkhatina mezintirîn û bibandortirîn 
guherîna siyasî û civakî di sertaserê 
îranê de bû. Serhildana xelkê îranê di 
vê salê de ku rejîm û dest û pêwendi- 
yên wê hewl dan ku di çarçoveya 
giranî û kirîza aborî de pênaseyê jê 
re bikin, erdhejek bû ku piştî çend 
dehikan ji deshilatdariya vê rejîmê 
stûnên fikrî û felsefî ên hikûmetê têk 



rûxandin, û rûyê rasteqîne yê Komara Îslamî li derve û di navxwe de bo hemûyan eşkeretir kir. 


Hekî di heyama çil salên borî de rejîmê dilê xwe bi vê xweş kiriye ku esleke nû li jêr perwerdeya îslama Şî'e ya Wilayeta 
Feqîh de bi cî kiriye, û ew esl garantiya hikûmeteke heta-hetayî ya rejîmê ye, keç û jinên cesûr û guherînxwaz her di vê eslê 
de, li dijî felsefeya serpûşa bizorî di meydanên pirr heşîmet ên Tehranê serpûşên xwe vêde dan, û bi darekê ew serpûş bilind 
kirine bi nîşaneya pûçkirina te'alîmên çil sale yên rejîmê. 

Hekî di heyama van salan de, bi şanogerî û lêbandina xelkê xwast ku cîhanê wisa halî bike ku rejîm reformhilgir e, û 
pêngav bi pêngav ber bi reforman ve diçe, û reformîst bilindgoya vê siyaseta xapînok bûn, xwendekaran di zankoya Teh- 
ranê de hawar kirin ku “reformxwaz û muhafizekamo! hikayetên we bi dawî hatin” û bi vî rengî ew sehra rejîma cadûger 
hilweşandin, ew dimşm heman hez û armancek e ku bi dehan salî ye ku PDKÎ hewl daye ku vê rastiyê bo xelkê îranê rohn 
bike, ku kêşeya bingehîn li îranê Komara Îslamî ye, ne reformxwaz û muhafizekar. Ew guhertin hevdem bûn digel girjbûna 
cîhana derve li hemberî Komara Îslamî de. Lewra Komara Îslamî zêdetir ji caran dirr bûye û tundûtîjtir xelkê serkut dike, û 
ji serkutkirina destbiserkiriyên raperînê ve bigre heta kuştina wan di girtîgehan de, ku hemû dibêjne me ku Komara Îslamî 
êdî nikare bi navê pêkanîna guherînên berçav di welat reformên pêngav bi pêngav yan parastina emniyeta îranê, xelkê ji rê 
derxîne. 

Em têkoşer û azadîxwazên kurd mil bi milên hemû azadîxwazên îranê heya gihîştina bi armancên gel, ku rizgarbûna ji destê 
vê rejîmê ye nasekinin, û xatircem in ku di dawiyê de serkevtin her bo me ye, û neman bo rejîma dijîmirovî ya Komara 
Îslamî ya îranê. 

Cardin newroza bixeml, û sala we ya nû pîroz be 

Vekirina kongireya 16.mîn ya PDKI ji aliyê birêz Mela Hesen Şîweselî ve 



irêz Mela Hesen Şîweselî ku 
niha endamî îftixarî yê Naven- 
da Siyasî ya PDKÎ ye, di kongireya 
16.emîn de bi gotareke balkêş û 
têrûtejî kongire vekiribû, ku deqa 
gotinên wî weha ne: 

Şêrexûşkno, Birayên leheng! 

Tevî hurmet ji bo vê bihevgihîştina 
me ya hêja, ji min re şerefek mezin 
e ku di baregeha bilind ya gellek alî- 
girên Rasana Rojhilat de, bi dîtina we 
şa dibim, û we himbêz dikim. 

Hêjani! Di vê rewşa hestiyar de ku 
şademarên erdnîgariya par-parkirî a 
welatê me, li jêr gefa têkdana mod- 
ela nû de ye,û gelê me li jêr qirmîna 
çekên leyzêrî ên wêrankar de, ji 
çolgehên mehşer ên bixwîn re derbaz 
dibin, cihê rêzgirtinê ye,ku hevalên 
me bi erk û wezîfeya xwe ya pîroz ya 
girtina kongireya 16.emîn a PDKÎ 
rabûne, û li şemendefera bixwîn ya 
Rasana Rojhilat de li ser birrîn û 
pîvana riyên dijwar herwisa berde- 
wam in. 

Hêjano! 

Hem zimanhalê kongirê û hem jî 
rewşa xûya ya navçê û hem signal 
û îşareyên derdorê, vê rastiyê dixin 
himbêza me, ku kongireya me ya vê 
carê digel kongireyên borî cudahi- 
yeke yekcar zêde heye, bi vê watayê 
ku rewş û guherînkariyên gengaz 
(îhtimalî) ên hevkêşeyên aloz, erkên 
gellek giran û di heman demê de, nû 


dixin ser milên me, û çavnihêrî jî ew 
in, ku bi bawerdarbûna bi pirensîpên 
hevçeperiyê, û li gora pêbendî û girê- 
dayîbûna rohn û zelal ya niyetpakane 
bersiva van sîgnalan bê dan. 

Hêjano! 

Di vê demê de ku li burca navdar 
ya berfireh ya Rasana Rojhilat de, 
ez di xizmeta we de sekinî me, hez 
dikim ku îznê bidin ku em pêkve rêz 
ji şehîdên her çar parçeyên Kurdis- 
tanê bigrin, û silavan bişînin bo çar 
bûyerên nû ên navçeyê wate silavan 
bişînin ji bo qurbaniyên vê hereketa 
sertaseriya îranê, ji bo tazîdariya 
erdheaj Rojhilata Kurdistanê, û ji bo 
şehîdên cardin êxsîrbûna qudsa Kurd- 
an, û herwisa bo bêmalûhal ên Efrînê 
û rêz û hurmeta taybetî siwarçakên 
Rasanê, ew şasiwarên ku wek gullalle 
û wek sorgulan di destpka vegeşîna 
xwe de, serê xwe danîn, û sicde û 
kumûj ji bo dar û kevirên bixwîn 
ên kurdistanê birin, û di hinavê erdê 
hilalî ê xwe de, serê xwe li ser kevirê 
xeva ebedî danîn. Herwisa himbêza 
germ ji bo wan gulên çiyayî ku di 
nava xaliya bixwîn a Rasanê de çilû 
dan, û reh û rîşe dakutan, û hejandin 
û lawandina ruh jî, bo wan bazên 
bilindfir ku di koçkirina xwe ya sor 
de, ber bi mîTraca ebedî firiyan, û tu 
carî venegeriyan. 

Şêrexûşkên min û birayên leheng! 

Ezê hestên xwe bas bikim. Bo min 


janeke mezin bû, ku dehan sal bû, 
ji kongireyên hizbê veqetiyabûm, 
û niha ser ji nû ez vejiyam, dema 
ku min xwe bebrirûyê xebatkarên 
nava çeperê û afirînerên nexşeriya 
Rasanê û rêvîngên riya liv tevger û 
rabûna lehengane dibînim. Vegeri- 
yana min ji dûriyeke sirr û sar û 
tevizî û goristaneke tarî bo cîhaneke 
rohn ku xwe berbirûyê, siyasetvanên 
xwedîezmûn ên xwîna cigerxwarî û 
siyasetvanên bihêz û bawerdar û taze 
nefes û şervanên leheng, ku devs û 
şûna piyên wan wekî hajeya şîpelên 
behreke berfireh, hest û derûna min 
(nava bedena min) dilorînin. 

Xwezî ku ez di rewşekê de bûma, ku 
min bikarîba qevdeke gulan a mezin 
bi bilindahiya bejn û bal, û tekoşîna 
canliserdestan, û bi geşiya xwîna 
şehîdên qonaxa me ya nû li pêşberî 
baregeha bilind ya kongireya 16.mîn 
ya PDKÎ danêm. Di vê derheqê de 
ez bidax (bikul û keser) im. Lewra 
kerema xwe îznê bidin min,ku bi vê 
kilîda remzî ku wekî mîdala şanaziyê 
we bexşiye min,ez derwazeya şeref 
û şanaziya hizûra xwe di vê rewş û 
hewayê pîroz de bi dest bixim, pêştir 
rêz û emegnasî û pîrozbahiyên xwe 
û nêzîktirîn kesên xwe pêşkêşî we 
hemû beşdarên kongirê û ji riya we 
ve bigehînim hemû malbatên şehîdan 
û girtiyên siyasî û endam û alîgir û 
sewdaserên azadiyê û demokrasî û 
serweriya neteweyî. 

Hêjano! 


Mela Hesen 
Şîweselî: 

Bilind be alaya 
Kurdistanê, û 
her dilek jê hez 
neke, rebî şûr û 
xencer lê keve 


Şanaziyê dikim ku PDKÎ ji van hemû 
qonaxên dijwar re derbaz dibe, lê ji 
nefeskêşanê nakeve. Em hemû şahîdê 
gellek reşeşevên dûr û dirêj û reş û 
tarî ne, li vir de renge baskirina hinek 
meseleyan hem hederdana wext û 
hem jî tall û nebaş û hem jî nesiya- 
siyane be, lê dîrok e û em nikarin bê 
awrîdan û baskirinê bi ser de derbaz 
bin, di vir de gellek bi kurtî tenê emê 
nîve awrîdanekê bidin yek qonaxî, 
û em hemû şahidê vê qonaxa biêş 
û azar in, ku PDKÎ li heft esmanan 
stêrkeke wê nema,derbiderê nava qa- 
deke wisa tirsnak bû, ku ji bilî beşeke 
kêm ji dostan û hevpeymanên mêjîn, 
ji bilî beşeke kêm ji dost û hevalan û 













6 


20 - 03-2018 


Hejmar (322) 


Agirî 


hevalbendên mêjîn, ji bilî derwazeyên 
li ser pişt ên dilsojên navxwe hemû 
derî bi rûyê PDKÎ hatine daxistin, 
lê PDKÎ aram û bêhnfireh wekî çiya 
di nava vê qada bisam de çeqiya, û 
heykelê Kurdane ê wê neçemiya, 
û li ser birrîn û pîvana tarîstanan û 
şeqkirina şevreşan bibawer ve pê 
dagirt, û pişta wê nekete erdê. 

Hêjano! 

Ez serbilind im, û gellek jî serbil- 
ind im, ku PDKÎ helmeta Rasanê 
(heva rabûnê) li jêr sîvana bergirî û 
esla mentiqî û bicî ragehandiye, û 
awriyeke cidî û bikiryar daye rewşa 
niha û xeta cînayetkaran û hêza rizî 
a Komara Îslamî ya îranê. Me ji 
bilî heqîqetê tiştek negotiye ku hekî 
em bêjin Rasan guhertin û hewce- 
hiya dîrokî û vegeriyana mezinahî 
û nîşandana heybeta şoreşgerane ya 
PDKÎ û ramalîna şevereşa bêhêvîtî û 
bêasoyiyê bû, resalet û peyamek bû 
ku lehengane hate encamdan, û niha 
jî serbarê hemû êş û azaran, û ba û 
bahozên ku xwe wekî rûçikê heykelê 
birîndar ê PDKÎ dikêşin, hizba me li 
ser cemawerîtirkirin û berfirehtirkirin 
û xelkîtirkirina Rasanê herwisa berde- 
wam maye, û berdewam jî dibe. 
Hêjano! 

Hûn baştir agehdar in ku hinek 
dengên nasaz hene, ku dixwazin ne 
tenê rewabûna Rasanê belkû rewabû- 
na xebata gelê me bibin jêr pirsyar, lê 
bi xweşî ve belge gellek zor in ku re- 
wabûn û adilanebûna xebata gelê me 
û rastiya rewayiya Rasanê di destên 
me de ne, ku tenê emê mînakekê bas 
bikin. 

Piraniya hêzên siyasî ên Rojhilata 
Kurdistanê wekî dengê heqxwazane 
ê piraniya gelê Kurd li Rojhilat rexne 
li Rasanê hebûn û têdîtinên taybetî 
ên xwe hebûn, lê li kêşeya Rasanê de 
gellek xwe bi cuda nezanîn, û niha 
jî ew hinda ku em bizanin di nava 
piraniya herî zaf ya van hêzên siyasî 
de, cuda ji selîqe û boçûnan çeperên 
cuda nahên dîtin, belkû çepera 
bixwîn a hevpar li ser erdê heyî geş 
geş diçilvile û vedigeşe, ku ez ji 
aliyê xwe ve ya ku nîşana peyakirina 
aştiya berdewam û sîgnala rêkxistina 
pilatforma siyasî ya hevpar û dest- 
pêka pêkanîna eniyeke demokratîk a 
Rojhilat dibînim ku hêvî dikim hindî 
zûtir pêk bê. 

Hêjano! 

Rast e ku hizba me di piroseya 
Rasanê de nirxeke giran kete ser 
Milan, lê canliserdestên me gellek 
peyamên bisoz û bikul û keser û 
gellek hawarên mirovî gehandin guhê 

belengazên navxwe û Rojhilata kurd- 
istanê û beşeke rûniştiyên vê cîhanê. 
Cangoriyên me ji mînbera herî bilind 
ya xwebexşînê ve û ji mînbera fe- 
dakarî û cangorîtiyê ve, hawar kirin 
ku Rojhilata Kurdistanê û bêçareyî 
û bêhelwestî negotine, Rojhilata 
Kurdistanê û stûxwarbûna li hemberî 
îrade û qedereke li pêş de diyarîkirî 
negotine. 

Rojhilata Kurdistanê û botperestî û 
çavgirêdayîbûn û birêveberên fetwaya 
biyom ya cîhada seherkeran negotine, 
Rojhilata Kurdistanê û nîqaşa Siyasî 
ya bêwext negotine,Rojhilata Kurd- 
istanê û şanosazî û sînaryorengandin 
û pirsên hestiyar û bazerganîkirin bi 
siyasetê negotine, di hember d ejî 
şehîdên me, ji kûrahiya vijdana xwe 
ve, hawar kirin ku Rojhilata Kurd- 
istanê û ne'iretelêdan û îradeya cidî 
û eqlê azad û bergiriya cesûrane û 
meydanî lê tê. Rojhilata Kurdistanê 
û girtina pêsîra cellad û xwînmijan û 
tabûtên mîratgirên tabûtê, û xebata li 
dijî stemkarên dîrokê yektir dixwînin. 
Rojhilata Kurdistanê û şikandina 
talisman û ramalîna botan û “Na”yeke 
yekcarî gotina bi sîstema wilayetsalarî 
dibe ku dest bavêjin stûyê hevdu, 
û Rojhilata Kurdistanê nikare bo 
hertim şîpelan û peravên rûbaran û 
“bêvîn”îya bûyerên siyasî be. 

Rojhilata Kurdistanê îrade û kesay- 
etiya taybet bi xwe heye, vegeşiyaye 
û ji heriyê derketiye, ji bilî pisporên 
kêm mînak ên zanistên curbicur 
gellek rojnamevanên netirs û sîne- 
makarên mu' icizeker û siyasetvanên 
xwedîşiyan û berevankarên mafên 
mirovî di nava hinavê xwe de perw- 
erde kiriye, rast e ku rejîm bi tenê ji 
Kurdistanê ve naherife, û hizba me, 
ew hinda ku di bîra min de be,ne di 
zimanê fermî de, û ne jî di edebiyata 
siyasî ya xwe de, ew îdia nekiriye, 
lê di vir de, di demjimêra muqedes 
ya kongireyê de, me pê şerm nine, û 
bi eşkere em radigehînin ku Rojhi- 


lata Kurdistanê wekî hertim dikare 
çepera azadîxwazan û şûreya hesinîn 
û palpişteke qahîm û kûr û cihê 
baweriyê be, û di rewşa pêkhatî de, 
tevî neteweyên din ên blindest ên 
Iranê dikarin bibin lehiyeke berfireh 
û koşka seherkeran û dizên ser riyan 
bo hertim ramalin, di derbazbûyî de 
me gotiye û niha jî dibêjin û sedan 
carên din jî me pê şerm nine ku bêjin 
di pêşerojê de, ku Rasan guherîn û 
ser ji nû vejiyan û rabûn û şerafet û 
kerameta me ye, û ji bo parastina vê 
kerametê em amade ne heya dawî 
dilopa xwîna xwe şiyana xwe bi kar 
bînin, û em xatircem in jî, ku pêşeroj 
ya neteweyên belengaz ên îranê ye. 
Hevalên min ên hêaj! 

Rasanê cardin ew heqîqet piştrast 
kir,ku her neteweyeke belengaz hekî 
kadrên wî ên siyasî û xwedîşiyan 
û kêrhatî di qada germ ya kêşeyên 
navxwe de tunebin, ji armancên 
xwe dûr dikeve,û her neteweyeke 
li jêr tepeseriyê de, hekî şervanekî 
canliserdest û leheng û congorî di 
qada germ ya şerê heq û neheqiyê û 
rageşî û lihevketina di navbera tarîtî û 
ronahiyê de nebe,nakeve ser rê û şopa 
serkevtinê, û nebûna van du sedemên 
bibandor mil bi mil û hevterîb digel 
yektir bi armanca bergirî û parêzgarî 
ji man û hebûn û himbêzkirina nirx 
û buhayên mirovî çoka neteweyên 
bindest ên cîhanê dişkîne, gotinên 
min dirêj bûn, û ez şermezarê we 
me, û daxwaza lêborînê li we dikim, 
lewra derheq navika kongireyê tenê 
ew qas erzî xizmeta we dikim ku 
hevalên me bi armanca reforman 
û bi armanca livandineke salim û 
hekîmane, gellek pêşniyarên cidî û 
rênîşandanên afirîner û diruşmên bicî 
û li gora serdemê hene, ku di piroseya 
karûbarê kongirê de wê di kongireyê 
de bas bikin. 

Hêvî dikim kongireya 16'an a PDKÎ 
bibe hêvinê hevdengiyê, û bibe 
sekoyek ji bo firîna ber bi qonaxeke 
nû ku tê de, hizba me bikare bi ew 


qasê yekgirtîbûn û bi ew qasê bêh- 
nfirehiyê û bi ew qasê yekîtiya kêm 
mînak û paradaym û metodên bicî ê 
xebata xwe digel erdnîgariya siyasî 
û guherînan û hevkêşeyên navxwe û 
herêm û cîhanê hevaheng bike. 

Silavan dişînim bo azadîxwazên ser- 
taserî ên vê cîhanê 

Serîtewandin bo îmamên siyasî, 
Pêşewa û Qasimlo û Şerefkendî 
Rêz û kumûj û lawandina mha bêferq 
û cudahî a canê pak ê şehîdên Rojhi- 
lata Kurdistanê û bitaybetî şehîdên 
qonaxa nû ya me, û xatircem im taca 
şanaziya ser serê malbat û kesûkarê 
wan bo hertim di dîrokê de biçirûsktir 
dimîne. 

Silavan dişînim bo xelkê serhildêr ê 
Kurdistanê û sertaserê Kurdistanê 
Rêz ji bo kêmendaman 

Silav bo girtiyên siyasî û bitaybetî si- 
lavên taybetî dişînim bo Nîlson Man- 
dêlayên pîrbûyî di nava girtîgehên 
rejîmê de û bitaybetî kak Mihemed 
Nezerî û silaveke taybetîtir dişînim 
bo Nîlson Mandêlayê zincîrqetîn ê 
Rojhilata Kurdistanê kak Sidîq Ke- 
bûdwend. 

Pênûsa kadrên têkoşer û dest û tiliyên 
ser gelengedena van pêşmergeyan li 
ser serê xwe datînim, ku di çepera 
bergiriyê de bi lehengî berxwe didin. 
Serkevtî bin PDKÎ û hêzên siyasî ên 
Rojhilata kurdistanê ji bo pêkanîna 
eniyeke yekgirtî ya Rojhilatî û ce- 
mawerîtir ji Rasanê û awrîdaneke cidî 
ya bikiryar. 

Serkeve kongireya 16.emîn ya PDKÎ 
Herifîn bo koşka çetenişîn a Cema- 
ranê 

Bilind be alaya Kurdistanê û 
Her dilek jê hez neke, rebî şûr û 
xencer lê keve 
Spasiya we dikim 









Agirî 


Rojev 


20 - 03-2018 


1 


Hejmar (322) 


Panoramaya sala 1396 (21'êAdara 2017-20'ê Adara 2018)'an 


A: Kurdistan 


07.02.1396 (27.04.2017)'an: Şeş 
aliyên Kurdistana Rojhilat daxwaz 
ji hemû xelkê Kurdistana Rojhilat 
kirin ku di hilbijartinên roja 29'ê 
Banemerê de beşdariyê nekin. 

Şeş aliyên Kurdistana Rojhi- 
lat pêkhatî ji PDKÎ, Komeleya 
Zehmetkêşan, Komeleya Şoreşger 
ya Zehmetkêşên Kurdistana îranê, 
Saziya Xebat a Kurdistana îranê, 
Komele (Rlkxirawa Kurdistanî ya 
Hizba Komonîst a îranê) û Hevalên 
Pêşîn di daxuyaniyeke hevbeş de, 
hilbijartinên serkomariyê a rejîma 
îranê baykot kirin, û daxwaz ji hemû 
xelkê Kurdistana Rojhilat kirin ku 
wekî dijkiryarekê li hemberî hemû 
neheqiyan, di hilbijartinên roja 29'ê 
Banemerê de beşdariyê nekin. 

Pûşpera 1396 (July 2017)'an: Navê 
şehîdên nû yên Rasanê di hemas- 
eyên Qereseqel û Kosalanê hate 
ragehand 

Piştî salekê şopandina bi hûrî ya 
PDKÎ û dilsojên hizbê, di navçeyên 
Merîwan û Şinoyê, derket ku mix- 
abin çend xortên bicerg ên PDKÎ di 
nava agirê kerb û kîna dijmin de canê 
xwe ê pak kirine goriyê riya pirr ji 
serweriya azadiya gel û nîştiman, û 
tevlî refên karwanê pirr ji şanazî ya 
şehîdên Kurdistanê bûne. 

Navê van şehîdan ev in: 

Şehîd Bêhzad Pîrotî: Kurê Husên 
Pîrotî ye, û sala 1373'an li bajarê 
Şinoyê de ji dayîk bûye. 

Şehîd Elî Mehmûdî (Şemal): Kurê 
Kerîm sala 1366'an ji dayîk bûye. 
Şehîd Mêhdî Şêxî: Kurê Hemexan, 
sala 1338'an di gundê Tewrîwer a 
navçeya Jawer ya Sinê de ji dayîk 
bûye. 

Şehîd Berzan Husênî: Kurê Osman 
e, û ji dayîkbûyê sala 1356'an e, û li 
Belebzan a ser bi bajarê Pawe ji dayîk 
bûye. 

Şehîd Ruhullah Heyderî: Kurê Mi- 
hemed, ji dayîkbûyê sala 1348'an , ji 
gundê Degag a navçeya Şamyan a ser 
bi şaristana Sewlawa ye. 

Şehîd Sahib Husênî: Kurê Ezîz sala 
1367'an di gundê Helwan a Jaweroya 


Sineyê ji dayîk bûye. 

Şehîd Efşar Sûre: Kurê Mehmûd e, 
û di sala 1366'an li gundê Tewrîwer 
a navçeya Jawero a Sineyê ji dayîk 
bûye. 

Şehîd Hîwa Qurbanî: Kurê Hesen 
e, di sala 1370'î de li Kamyaranê ji 
dayîk bûye. 

2017.08.03 (1396.05.12): Kirîs 
Koçêrayê rojnamevan û dostê 
gelê kurd û Hizba Demokrat koça 
dawiyê kir 

Rojnamevan, nivîskar û dostê gelê 
kurd û Hizba Demokrat a Kurdistana 
îranê, Kirîs Koçêra li jiyê 79 saliyê de 
koça dawiyê kir. 

Piştî sê rojan, nûçeya koça dawi- 
ya Kirîs Koçêra ji aliyê ‘’Êdît 
Koçêra”ya hevsera wî ve hat piştrst 
kirin. 

Kirîs Koçêra parek zaf ji jiyana xwe ji 
bo lêkolîna ji dîroka gelê kurd û xis- 
tine rojeva pirsgirêkên siyasî û civakî 
ên neteweya kurd veqetandibû û li vê 
derheqê de komek berhemên binirx 
pêşkeşî pirtûkxaneya cîhan û ya gelê 
kurd kiriye. 

Ew rojnamevanê Firansî, dostê gelê 
kurd bi giştî û Hizba Demokrat û Dr. 
Qasimlû bi taybetî bû. 

Li gorî nivîsên wî, bîr û hizrên dr. 
Qasimlû ewqas bandor lê kirine ku ne 
tenê wekî rojnamevanekê kar û xebatê 
ji bo gihandina dengê kurdan bike, 
belkî hewil bide li ser dîroka kurdan 
jî lêkolînê bike û pênc pirtûkan li ser 
dîroka kurdan binivîse ku pêk tên ji: 

- Tevgera Netewî a Kurd, çapa sala 
1979 

- Alengarî Kurd û xewna xweseriyê, 
1997 

- Kurdistan, rêberê Edebiyatê, 1998 

- Pirtûka Reş a Sedam Husên, 2005 

- Çîroka dîroka Kurdistanê, 2007 

Ev nivîskarê binav û deng di sala 
1938’an de ji dayîk bûye û yek ji 
lêkolînerên herî navdar ê Rojhilata 
Navîn û bi taybetî pirsa kurd e. 

Kirîs Koçêra li dor tevgera netewî - 
demokratîk a gelê kurd xincî nivîsîna 
çendîn pirtûkan, bi dehan semînar û 
reportaj û raport jî berhev kirine. 


14.05.1396 (05.08.2018): Du 
pêşmergeyên PDKÎ tevlî karwanê 
sorxelat ên hizb û gel bûn 

Di encama şerê di navbera hêza 
pêşmergeyên Hizba Demokrat û 
Spaha terorîstî ya Pasdaran li devera 
Pîranşehrê de çendîn pasdar hatin 
kuştin û birîndarkirin û mixabin li wê 
pevçûnê de 2 pêşmergeyên canfîda yê 
gel jî tevlî karwanê sorxelat ê şehîdan 
bûn. 

Li gor nûçeya gihîştî bi malpera 
Kurdistanmedia, şeva Şemî li ser 
Yekşemî, 5'ê Tebaxa 2017'an, 
demjimêr 11 'ê şevê, tîmek ji hêza 
pêşmergeyên navbajêr ên ser bi Hêza 
Pêşmergeyên Hizba Demokrat li 
dema encamdana me'imûriyetek hizbî 
li devera Pîranşehrê de ketne boseya 
çekdarên Spaha Pasdaran a Terorîstî û 
kirêgirtiyên wê de, û li encamp de şer 
û pevçûn derket. 

Di wê pevçûnê de, derbek giran ji 
dujminên azadiyê ket û li gor nûçeya 
gihîştî 4 terorîstên ser bi Spaha 
Pasdaran hatin kuştin û şeş kesên din 
jî birîndar bûne. Herweha mixabin 
di wê pevçûnê de du pêşmergeyên 
fîdakar û dilsoz ên Hizba Demokrat 
bi navên Ye'iqûb Muradî û Hêmin 
Mewlannijad şehîd bûn û doma rê 
û rêbaza xwe bi hevalên xwe li nav 
Hizba Demokrat de spartin. 

04.07.1396 (26.09.2017):Deftera 
Siyasî ya PDKÎ derheq birêveçûna 
referandoma ji bo serxwebûna 
Kurdistanê daxuyaniyek belav kir 

Deftera Siyasî ya PDKÎ derheq 
birêveçûna referandoma ji bo serxwe- 
bûna Kurdistanê daxuyaniyek belav 
kir, ku di beşeke vê daxuyaniyê de 
hatibû: 

Roja Duşemî 3'ê Rezbera 1396'an ya 
Rojî hevberî 25.09.2017'an referan- 
doma serxwebûna Kurdistanê li gora 
bemameyên darêtî, û serbarê hemû 
gefên welatên navçê, û xwendinên 
cur bi cur ên beşek ji welatên cîhanê 
bi awayekî serkevtî û di nava rewşeke 
bi tewahî demokratîk û azad de bi rê 
ve çû. 

Bi vî rengî rojeke girîng a nîştimanî 
û neteweyî di dîroka bixwîn û pirr 
ji karesat ya Kurd û di heman demê 
de, tejî ji xebta û berxwedana Kurd 
û Kurdistanê hate tomarkirin, û li 


serxistina vê piroseya demokratîk de, 
berxwdan û vîna bihêz ya serkirday- 
etiya Kurd li Başûra Kurdistanê û 
yekdengiya hêzên siyas ên vê perçeyê 
ji Kurdistanê roleke hêja û bibandor 
di şanaziyan de lîst. 

PDKÎ her di destpêkê de, ku ew pirsa 
kete ber bas, ji riya çend daxûyaniyên 
fermî û dehan gotûbêjên medyayî ve, 
tevî piştevaniya xwe ji encamdayîna 
referandomê bo serxwebûna Kurd- 
istanê, ew pirs wekî derfeteke zêrîn 
û pêngaveke neteweyî û nîştimanî 
da zanîn, û daxwaz ji hemû endam û 
alîgirên xwe di Başûra Kurdistanê, di 
welatên derve û Kurdistana Rojhilat 
kir, ku çi ji dest wan tê, bo hêsan- 
karî û serxistina vê biryara dîrokî û 
piştevaniya ji wê encam bidin, û di 
her cihî dengê xwe bixin rex dengê 
xûşk û birayên xwe li Başûra Kurd- 
istanê, û palpiştiya serxistina vê 
pêngava çarenûssaz bikin. 

PDKÎ bi boneya birêveçûna serkev- 
tiyane ya referandomê pîrozbahiyê 
dibêje serkirdayetiya Kurd, xûşk û 
birayên xwe li Başûra Kurdistanê, 
û hêzên siyasî û tewhaiya neteweya 
Kurd di hemû parçeyên Kurdistanê û 
cîhanê, û hêviya vê yekê dixwaze ku 
ew pêngav destpêka bidawîhatina êş 
û azarên Kurdan li Başûra Kurdistanê 
be, û bibe sedema bidestvehatina hêvî 
û armancên neteweyî û nîştimanî, ku 
bê guman wê bandorê li ser çarenûsa 
gelê Kurd danê. 

(19.11.2017) 28.08.1396 :Deftera 
Siyasî ya PDKÎ derheq erdhejê 
û bûyerên piştî wê daxuyaniyek 
weşand 

Kurdistanmedia: Deftera Diyasî ya 
PDKÎ derheq bûyera xwezayî ya 
erdhejê û alîkariya berfireh ya xelkê 
Kurdistanê ji xelkê zirardîtî re, daxuy- 
aniyek belav kir, û ew alîkarî wekî 
afirandina hemaseyê (destanrêsiyê) ji 
karesatê bi nav kir. 

Di beşeke daxuyaniya PDKÎ de 
hatibû: 

Mixabin roja 21'ê Xezelwera 
1396'an, bûyera xwezayî ya erdhejê li 
Kurdistanê da, û li her du aliyên Ro- 
jhilat û Başûra Kurdistanê wêraniyek 
zêde lê ket, ku ew wêranî û qurbaniya 
ku lê ket, li bajarên ser bi parêzgeha 
Kirmaşanê ew qas zaf bû, ku kare- 
sateke mezin lê ket. 

Li gora hinek ji amarên rejîmê ( ku 

gellek jî cihê baweriyê nînin, û wêranî 
û qurbanî gellek ji vê hindê meztir 
û zêdetir in) nêzî 500 kuştî û zêdetir 
ji 10 hezar birîndar lê ketine, zêdetir 
ji 12 hezar yekîneyên akincîbûnê bi 
tewahî herifî ne, û bi hezaran mal û 
yekîneyên din zirar dîtine, bi awayekî 
ku kêrî rûniştinê nahên. Çendîn bajar 
û nêzî 1600 gund jî ber xisara erdhejê 
ketine, û hemû evane û hatina sirr û 
serma û baran û qurbaniyên piştre 
û ...hwd, nîşan didin, û dibêjne me 
ku hejmara qurbanî û wêraniya vê 
karesatê gellek zêdetir ji vê bûye, 
ku hatiye ragehandin, û kûrahiya vê 
karesata mirovî piştre wê zelal be. 

Herwisa Deftera Siyasî ya PDKÎ 
spasiyeke taybetî li hemû tex û qat 
û girûpên nava civaka Kurdistanê û 
neteweya xwedîmoral û çavvekirî û 
li ser hest ya Kurd dike, ku karesat 
li pey karesat û bûyerên nexweş li 
pey hev, bi ser wan de hatin, lê ew 
bi ew qasê moral û vîn û îradeyê ve 
pêkve bûn, û bi yekrêzî û hevsozî 
û hevpêwendiya mirovî û neteweyî 
destanrêsî afirandin, û ne tenê cîhan 
sersamê îradeya xwe kirin, belkû 
waneyên pêkvebûnê gehandin guhê 
têkoşerên xwe jî. PDKÎ şanaziyê bi 
neteweyeke weha dike, û di hemberî 
îradeya neteweyî û hesta pak û bêgerd 
ya mafxwaziya wan de serê hurmetê 
ditewîne. 

09.12.1396 (28.02.2018): Navenda 
Siyasî ya PDKÎ derheq bidawîhati- 
na 16.mîn kongireya PDKÎ daxuy- 
aniyek belav kir 

Navenda Siyasî ya PDKÎ derheq 
birêveçûna û bidawîhatina serkev- 
tiyane ya 16.mîn kongireya PDKÎ 
daxuyaniyek weşand, ku di beşeke vê 
daxuyaniyê de hatibû: 

Ji riya vê daxuyniyê ve em hemû 
aliyekî agehdar dikin, ku 16.mîn 
kongireya PDKÎ êvariya roja 
Sêşemiyê l'êReşemeha 1396'an 
(20.02.2018)'an li gora vê bemameyê 
ku wekî destûra kar hatibû diyarîki- 
rin, dest pê kir, û piştî çar rojan karê 
berdewam derengiyeke şeva înê li ser 
Şemiyê, rêkewt 4'ê Reşemehê dawî bi 
karên xwe anî. 

Kongireya lö.mîn ya PDKÎ di 
rewşeke taybetî û navçeyî de bi rê 
ve çû, ku pêwîst bû hem di warê 
siyasî û hem jî di warê emniyetî de, 
girîngiyeke berçav pê bê dan. Bi 
taybet ku Komara Îslamî ya îranê bo 
derbelêdana li kongirê, yan pêşgirtin 
ji birêveçûna wê, di nava hewldanan 
û pîlandarêtinan de bû. Bi xweşî ve 
PDKÎ bi berçavgirtina hemû erkan bi 
taybetî di warê dem û cihê kongirê 
û parastina ewlehiya cihê kongirê 


Siyasî 


hûrbînane reftar kir, lewra jî kongire 
di vî warî de bi awayekî serkevtî bi rê 
ve çû. 

Salona kongirê bi çendîn dimşman 
hatibû xemilandin, ku eyankerê 
bîrûboçûnên demokratîk, neteweyî, 
û dadperwerane yên PDKÎ bû, ku 
kongire wekî kongireya “Rasana 
Rojhilat’’ pênase kiribû. 

Kursiyên hevalên şehîd, Çeko Re- 
hîmî, Kawe Cewanmerd, û Hêmin 
Mewlannijad ku nûnerê kongirê bûn, 
lê mixabin bi sedema şehîdbûna wan, 
berî birêvçûna kongirê betal bûn, bi 
qevdên gulan hatibbûne xemilandin. 

Beşeke din ya karê kongirê bas li ser 
terhê guherîna pêkhateya hizbê bû. 

Ew terh ji aliyê beşdarên Kongirê ve 
bi awayekî têr û tejî bas li ser hate 
kirin, û guherîna bîr û boçûnan li ser 
hate kirin, û piştî berçavgirtina raya 
piraniya beşdaran, wekî terhê guherî- 
na pêkhateya hizbê, bi dengê piranî 
yê beşdarên kongirê, hate pejirandin. 

Herwisa hilbijartin bo lêpirsrawê 
giştî ê hizbê bi rê ve bir, di encam de 
hevriyê birêz Mistefa Hicrî bi pira- 
niya dengê beşdarên kongirê, wekî 
lêpirsrawê giştî ê PDKÎ hate hilbijar- 
tin. 

Piştre vê lêjneyê karê hilbijartina 
endamên Navenda Siyasî bi rê ve bir, 
û di nava kandîdatoran de, ku hejmara 
wan berçav bû, ew rêjeya ku kongirê 
bo Navenda Siyasî pesend kiribû, li 
çar gerên hilbijartinê de, serkevtiyên 
hilbijartinê ragehand. Di vir de îşare 
bi vê hewce ye, ku rêjeya beşdariya 
jinan çi wekî endmên nûnerê kongirê, 
û çi jî wekî endamên Navend Siyasî, 
heya qasekê hilkişiyan bi xwe ve 
dîtibû. 

Hewcehî gotinê ye ku di navbera 
qonaxên bernameya kongirê de, lîste 
û navê van hizb û aliyên siyasî ên bi- 
yanî, Îranî û Kurdistanî, ku peyam bo 
kongirê şandibûn, ji aliyê komîsyona 
peyamên Komîteya Amadekar ya 
Kongirê ve bi agehdariya beşdarên 
kongirê gihîşt, û lîsta wan peyaman jî 
hatin ragehandin ku bi navê kongirê 
ve bo aliyên hewce tê şandin. 

Herwisa komîsyonên sikala (şikayet, 
gilîname, doz) û biryarên kongirê jî, 
erkên xwe bi rê ve birin, û encam bi 
kongrê ragehandin. 

Bi vî awayî lö.mîn kongireya PDKÎ 
serkevtiyane dawî bi karên xwe anî, 
û herwekî pêştir jî îşare pê hate kirin, 
belgenameyên kongirê piştî amade- 
bûn û çapkirinê, wê bikevin ber destê 
xwîneran. 


07.12.1396'an (26.02.2018) : Nav- 
enda Siyasî ya PDKÎ daxuyaniyek 
weşand 

Navenda Siyasî a PDKÎ hilbijartiya 
kongireya 16-an a PDKÎ pêşnîvroya 
roja Duşemiyê rêkewt 7'ê Reşemeha 
1396'an (26.02.2018) yekem civîna 
xwe bi beşdariya lêpirsrawê giştî ê 
hizbê rêzdar Kak Mistefas Hicrî û 
endamê Navenda Siyasî a PDKÎ pêk 
anî. 

Di vê civînê de erk û deshilatên 
Navenda Siyasî a PDKÎ ku ji aliyê 
Kongireya PDKÎ ve hatine pejirandin, 
bi berçavrohniyeke zêdetir ve behs li 
ser hate kirin, û bi awayekî hûr li ser 
axavtin hatin kirin. Di beşeke din de 
li ser şêweya karê Navenda Siyasî a 
PDKÎ guherîna bîr û rayan hate kirin. 

Di beşa dawiyê de jî, li ser pêşniyara 
lêpirsrawê giştî û paş dengdana 
beşdarên civînê, hevrê rêzdaer Hesen 
Şerefî bi dengê giştî wekî berpirsê 
Navenda Siyasî a PDKÎ, û di heman 
demê de wekî cihgirê lêpirsrawê giştî 
yê PDKÎ hate hilbijartin. 

10.12.1396 (01.03.2018): Endamên 
PDKÎ li Hewlêrê bûne armanca 
kiryareke terorîstî 

Du endamn PDKÎ bi navên Selah 
Rehmanî û Sebah Rehmanî ku bav 
û kur, û xelkê bajarê Kamyaranê û 
rûniştiyê Hewlêrê bûn, di encama 
bombeya ku di tirombêla wan de 
hatibû danîn, bi giranî birîndar bûn, 
ku mixabin Sebah Rehmanî kurê 
Selah bi sedema kûriya birînên xwe 
cane xwe ji dest da. 

Di rêûresmekê de şehîd “Sebah 
Rehmanî” ku bi destê terorîstênTeh- 
ranê, di bajarê Hewlêrê de hatibû 
şehîdkirin, di goristana şehîdên PDKÎ 
de bi axê hate spartin.Roja înê 11 'ê 
Reşemeha 1396'an, bi beşdariya 
Lêpirsrawê giştî yê PDKÎ û endamên 
Navenda Siyasî a Hizbê, kadr, 
pêşmerge, malbat û mêhvananên 
beşdar, termê şehîd “Sebah Rehm- 
anî”, ku roja Pêncşemî bi destê ter- 
orîstên rejîma Tehranê di bajarê Hew- 
lêrê de hatibû şehîdkirin, di goristana 
şehîdên PDKÎ de bi axê hate spartin. 
Di vê rêûresmê de, “Hesen Şerefî” 
cihgirê lêpirsrawê giştî yê PDKÎ û 
berpirsê navenda siyasî axivî. 

Şerefî di axavtina xwe de bas ji vê kir 
ku, îro em li rêûresma bi axê spartina 
xebatkarê neteweya me şehîd “Sebah 
Rehmanî” yê temen 33 salî, û kurê 
“Selah Rehmanî” kom bûne, da ku 
termê pîroz yê wî bi axa pîroz a Kurd- 
istanê bispêrin. 


Şerefî di doma axavtinên xwe de 
ragehand ku, du rojan berî niha destê 
terorîstên rejîma kevneperest a rejîma 
Îslamî a îranê, gihîşte mala rêzdar 
“Selah” û bi zeliqandina bombeyek 
bi tirombêla wî ve, ku di encama vê 
kiryara terorîstî ya rejîmê de, Selah 
digel kurê xwe bibûne armanc, di 
encamê de jî Sebah jiber kûrbûna 
birînan canê xwe ji dest da, û Selah 
jî birîndar bûye. Berpirsê Navenda 
Siyasî a PDKÎ, di beşeke din a ax- 
avtinên xwe de got ku, rejîma îranê ji 
tevgera kurd di Rojhilatê Kurdistanê 
de ditirse, û ji ber tirsa têkoşan û 
xebata PDKÎ, dest ji bo hemû karekî 
ku teror yek ji wan e dibe lê, bila 
rejîma îranê vê yekê bizane bi en- 
cama kiryarên bi vî rengî, gavên me 
sist nabin belku bihêztir dibin. Piştre 
rêzdar “Selah Rehmanî” bavê şehîd 
“Sebah” axivî. 

Rêzdar “Selah” di axavtina xwe de 
got ku bila rejîma terorîst a Îslamî 
a îranê vê yekê bizanbe, ku bi vê 
kiryara rejîmê, îradeya min sist nabe 
û ezê tola vê kiryara terorîstî bistînim. 

Navbirî herwisa got ku, sê kurê min 
hene, ezê her sê kurên xwe goriyê 
PDKÎ bikim, û ev kiryara rejîmê pên- 
gavên min ji xebatê sist nake, belku 
gavên min ji bo pêşveçûnê bihêztir 
dike. 


Banga Navenda Hevkariya Hiz- 
bên Kurdistana îranê bo newroza 
2718'an a Kurdî 

Li bereberê hatina newroza 2718'an 
a Kurdî, Navenda Hevkariya Hizbên 
Kurdistana îranê, bangewazek li jêr 
navê “Newroz Hêma û nîşana vejiyan 
û pêkvebûnê” belav kirin, ku tê de 
hatiye: Sala ku borî newroza camane 
(axabanî)yan bû, piştî wê hemû coşa 
ku îşare pê ahte kirin, cihê xwe ye ku 
newroza bê, bi heman coşê û bi ca- 
maneyan (axabaniyan) û hewrî (ebrî), 
û lixwekirina kincên Kurdî û hilg- 
irtina gulên sor bixemilînin, û digel 
vejiyana xwezayê. Vejiyana newroza 
axabaniyan ji bo nîştima bikin diyarî, 
lewra em daxwazkar in ku yekdeng 
û yek helwest ber bi pêşwaziya ji 
newrozê û sersala nû ve herin. 

Bêguman hevxebatî û yekrêziya 
neteweya me, remza serkevtina me 
ye. Ji vê dîtingehê ve jî em daxwazê 
ji tewahiya xelkê nevest û welatparêz 
ên Kurdistana îranê dikin, ku bi 
heman îrade û morala xebatê li ser 
xebata xwe ya neteweyî-demokratîk 
berdewam bin, û refên xwe bihêztir 
û qahîmtir bikin, û sersala nû pîroz 
bikin. 

Xebatên civakî û netewî yên j ina kurd 


Hemze Reşîdiyan 


Xebat û tekoşîna jinên kurd li civaka 
kurdistanê de xwedî dîrokek dirêj e. 
wan di her du milên civakî û netewî 
de tekoşînek bêhempa meşandine û 
nirxên giran jî jêre dane. 

Qedera jina kurd jî li milê siyasî û 
neteweî de girêdayî qedera siyasî ya 
kurdan bûye. Qederek ku li jêr nîrê 
zordarî û bindestiya hakimên dagîrkar 
de, rûbarek xwînê ji ber çûye û heya 
niha jî negihaye peraveke aram, ku 
azadî û serbestî ye. 

Bêguman rewşa siyasî ya kurdan jî 
li ser kultor û biyavên din yên jiyana 
wan de bêbandor nebûye û nehiştiye 
ku pêşve biçe û geşe bike. Wê pare- 
mayînê bandoreke rasterast li ser 
pêgeha jinê weke nîva civakê kiriye 
û rola wê ya girîng di civakê de ne- 
hatiye berçavgirtin. Lewma jina Kurd 
neçar e hevdem li gel meşandina 
xebata netewî, xebata li dijî kultura 
mêrserdestiyê jî bike. 

Wan di vê xebata dûr û dirêje xwe de 
ezmûn û ceribînên baş bi dest xis- 
tine, û di pêxema bidestxistina mafên 
mirovî ên xwe li malbatê de dest bi 
perwerdekirina xwe kirine û cehd 
kirine ji vê riyê ve bandorê ji mentalî- 
teya civakê bikin û çend gavan pêşde 
biçin. Ji ber ku wan bi dana înfoma- 
siyonên hewce bo jiyanê bi keç û 
xortan, tevî parastina zimanê kurdî 
û perwedekirina zarokan, rûpelek nû 
ji pêşdeçûna şoreşa xwe vedane, û 
bi riyek nerm û aştiyane ve bi qasekî 
baş arasteya civakê guherandine, û bi 
vî awayî jî pêşiya gellek tundûtûjî û 
bûyerên nexwastî girtine. 

Helbet şoreşên modem ên Kurdistanê 
û beşdariya jinan li bizavên kurdî 
de jî, bandoreke balkêş li ser hinek 
azadiya jinê hebûye. Girîngtir ji wê 
jî bi beşdariya rasterast û nerasterast 
ya xwe di şoreşan de roleke mezin 
lîstine. Ew beşdariye bûye sedem ku 
jin zêdetir bêne pêş û di qada xebatê 
de berçavtir xuya bikin û mafên xwe 
yên bingehîn bîne ber bas û lêkolînê. 
Xala girîng ya vê beşdariya jinan di 
şoreşan de, bandordanîna li ser mêrên 
kurd yên li nav şoreşê de bûye, ku ji 
riya wan ve jî hêdî-hêdî bo nav civakê 
de şor bûye. 

Li vê derheqê de kêm nebûn ew 
mêrên ku bi eşkere piştevanî ji xwast 



Lê niha em dibînin ku jinên kurd hêşta jî li xebat 
û çalakiyên xwe bo bidestanîna mafê wekheviyê 
ranevestane û xebata xwe li nav partî, saziyên 
siyasî û medenî de dimeşînin û bi xebat û çalaki- 
yên xwe karîne hinek azadiyan li malbat û ci- 
vakê de bi dest bînin. 


û daxwaziyên jinan dikirin û bi 
piştgiriya xwe hêz û moralek taybetî 
dan jinan û berdewamiya wan. Her 
eva jî bûye sedem ku hizra mêrserdes- 
tiyê hêdî-hêdî li nava civaka kurdî de 
kêmtir bibe. 

Avakirina Yekîtiya Jinan li Komara 
Kurdistanê de bi piştevaniya mêrên 
şoreşvan û berdewamiya wê heya 
niha di qada xebata civakî û siyasî 
de despêkek nû û baş bû li xebata 
rêxistinî ya jinan di pêxema dadper- 
werî û wekheviya civakî de. Avabûna 
vê yekîtiyê, rola jinan li nava civaka 
kurdistanê de guherand û jin tevlî 
organên siyasî kirin û nîşan dan ku 
ew dikarin weke mêran li şoreşê de 
beşdar û li karên îdarî de wekhev kar 
bikin. 

Lê niha em dibînin ku jinên kurd 
hêşta jî li xebat û çalakiyên xwe bo 
bidestanîna mafê wekheviyê raneves- 
tane û xebata xwe li nav partî, saziyên 
siyasî û medenî de dimeşînin û bi 
xebat û çalakiyên xwe karîne hinek 
azadiyan li malbat û civakê de bi dest 
bînin. Pêşkevtin û statûya jinan li 
demekê de hate diyarkirin ku wan li 
nava partiyên modemên kurdistanê 
de beşdarî kirine. Li nav partiyên 
pêşkevtî de karîne li aliyê siyasî û 
civakî de xwe perwerde bikin û bo 
bidestxistina deshelata xwe li nav 
partiyên kurdî de têbikoşîn. 

Li nav şoreş û berxwedanên dawiyên 
Kurdistanê de, rolekê taybetî li aliyên 
jinên kurd ve hatiye lîstin. Jinên kurd 
bûne sembola berxwedanê li dijî 
dujminên gelê kurd, û hemû cîhan 


şanazî bi rol û berxwedana wan dike. 
Gellek jinên qehreman li wê berxwe- 
danê û parastina rûmeta gelê kurd de 
canê xwe kirine goriyê gel û nîştiman. 
Berxwedan û rola jinên Kurd li dijî 
DAÎŞ'ê û bîra kore ya wan tu car 
nahê jibîrkirin, û ji bo heta-heta navê 
wan li nav civaka kurdewarî de wê 
bimîne, û ew li nav dilê her kurdekê 
de wê bijîn. 

Lê dîsan jî jinên kurd nekarîne li 
gellek malbatan de li hinek herêmên 
kurdistanê mafê xwe yên bingehîn 
bi dest bînin, û zortir tesîra bab û 
birayan li ser jinê û xasma keçên 
malbatê de heye. Biryara dawî zortir 
di destê mêrên malbatê de ye, û 
pêşeroja jinê li aliyê zewacê de ew 
diyar dikin. Gellek jinên kurd dewre 
yan qutabxane, û zanko tewaw kirine, 
û zanyariya wan bo karên îdarî li serê 
ye, lê dîsan jî mafê kar li derweyî 
malbatê de bi wan nehatiye dayîn û 
bêkar li kuncê malê de rûniştine û 


karê xêzandariyê dikin. 

Dema ku em bînin têkoşîna jinên 
welatên cîhanê û Kurdistanê ber- 
hev danên, newekhev in. Xebat û 
têkoşîna jinan li welatên rojava yê de 
bi şêwazekê din tê meşandin û wan 
ew dewrana xebata ku jinên kurd 
tê de ne, derbaz kirine. Ew bo karê 
wekhevî, mûçeyê wekhev, biryardan 
li ser qedera xwe, û li dijî tundûtûjî ya 
cinsî dixebitin, û xebat têkoşîna wan 
li wê çarçovê de didome. Lê jinên 
kurd li hinek herêmên Kurdistanê de 
hêşta li bin kevneşopiya civakî de 
dijîn û ji gellek mafên civakî bêpar 
in, û bêpişk in û hêşta xebatekê 
dûrûdirêj li pêşiya wan de ye.Jin jiyan 
e, û bê jin jiyan nameşe, û bi hêviya 
mafê wekhevî li civaka kurdistanê û 
guherîna bîr û hizrên mêran û civaka 
Kurdan li hemberî mafên jinan. 

8'ê Adarê li hemû jinên Kurd û bi tay- 
bet jinên şoreşgêr pîroz be. 

Maşîna terorîzmê a Dewleta îranê 




Hesen Tebîre 

Ji bilî cewherê terorîzm a Komara 
Îslamî a îranê, ew di hemû heyama 
deshilatdariya xwe de, di asta navx- 
weyî û herêmî de, ji kiryarên xwe ên 
terorîstî, wek yek ji stûn û bingehên 
hebûna xwe mifayê werdigire, û 
bûye egera fitne û têkdana ewlehî û 
tenahiya navçeyê, û derbiderbûna bi 
milyonan mirovî. 

komara Îsalamî a îranê bi hemû riyên 
berdest ji salên heftiyan pêde bi danîn 
û bicihkirina bombeyan li ser rê û 
otomobîlên pêşmerge û endamên 
hizbên Rojhilatî, qesda jehrawîkirina 
wan,revandin, şandina pirtûk û pak- 
êtên bombekirî ji riya casûs û kirê- 
girtiyên xwe ve, û bi derev û xapan- 
din û xiyanetên wekî rejîma Pehlewî 
ji bo şehîdkirina rêber û serkrdeyên 
Kurd Simko, karîn ku Dr.Qasimlo û 
Dr. Şerefkendî û hevalên wan jî şehîd 
bikin. 

Hêjayî gotinê ye ku di salên heftiyan 
de li Başûrê Kurdîstanê navên zêdetir 
ji 200 qurbaiyên êrîşên terorîsî ên 


îranê, ku 151 ji wan endam û kadrên 
Hizba Demokrat a Kurdîstana îranê 
bûn hatiye tomarkirin. Bezandina 
axa îraqê û Herêma Kurdistanê û 
binpêkirina yasayên navdewlet, û di 
sala 1375 (1996)an de, topbarankirina 
kempa Azadî a Hizba Demokrata 
Kurdîstana îranê li Koyê ji aliyê 
Spaha terorîst a Pasdaran, û teqîna 
şeva Yelda ya 1395'an li pêşberî 
binkeya Defter Siyasî ya PDKÎ bû 
sedemê şehîdbûna 7 kesan ku 2 ji 
wan endamên Asayîşê bûn, û ya herî 
dawiyê êvara Pêncşemiya çûyî di der- 
dora si'et 16:00 li nahiya Bineslawa 
du endamên PDKÎ bi navên Selah 
Rehmanî û kurê wî Sebah Rehmanî 
33 salî li ber deriyê mala xwe bûne 
qurbaniyên kiryarên terorîstî ên îranê, 
û bi mixabinî ve Sebah bi egerê birîna 
dijwar ku du lingên xwe ji dest dabûn, 
di sibehiya roja înê tevlî karwanê 
şehîdên Kurdîstan û Rasanê bû. 
Herwiha li Balîsan a navçeya 
Xweşnawetî , Qadir Qadirî kadrê 
PDKÎ hate terorkirin û tevlî karwana 
şehîdan bû. 

Pirsyar ew e ku gelo çima dîsan 
komara Îslamî rêya terorê girtiye 
pêş? Wan cure kiryarên namirovane 
çi bandorek li ser xebata neteweya 
Kurd û Hizba Demokrat a Kurdistana 
îranê bo gihîştin bi armancên şehîdan 
hebû? 

Gelo Rejîm bi kuştina xebatkar û 
ciwanên Kurd gehiştiye encamekê? 
Piştî 20 salan bêdengiyê, PDKÎ 
biryara qonaxek nû di xebata xwe 
de ku dirêjîpêdana armancên pîroz 
ên Pêşewayê nemir Qazî Mihemed 


û Qasimlo û Şerefkendî ye, bi navê 
RASANê (Rabûnê) da. Hêviyek di 
nav dilê gelê kurd da çê bû, û ji aliyê 
endam û pêşmergeyên hizbê û xelkê 
Rojhilat ve pêşwaziyek mezin lê hate 
kirin da ku çiya û bajar hev bigrin û 
xebatek hevbeş pêk bînin, pêşmerge 
bi şêweyek medenî û bê şer bikeve 
nav bajar û bi gelê xwe re hevxebat 
be, lewma tirs û lerzîn ketiye dilê di- 
jmin û bi piropagenda li dijî Rasan û 
biçûknîşandana vê tevgerê, û rûkirina 
li terorê, serkutkirina “pêşmergeyên 
şar”, milîtarîzekirina Kurdistanê, wisa 
nîşan bide ku me karî tevgera Rasanê 
ji nav bibin û hêj ev hêz û qavet maye 
ku her derî gef û tirs li ser me hebe, 
emê bikin armanc. 

Eger bi bawer û hizra Komara Îslamî 
rêgirî ji xwast û daxwazên neteweyî 
ên Kurd bi serkut û teror, û zîndanê 
çareser be, eva li şaşiyek mezin da 
ye, heke terorê bikarîba tevgerê 
bêhêz bike, dibû piştî terora Dr. 
Qasimlo rêberê Hizba Demokrat, piştî 
terora D.r Şerefkendî û sedan heval û 
şoreşvanên Kurd, tu nav û nîşanek li 
hizba Demokrat û tevgera vî nemaba, 
îro ciwanên tevlî rêza Demokrat 
dibin, ne tenê poşman û du dil nînin, 
û paşve pêngav nehavîştine, belkî 
bi moraleke bilind pirtir li her demî 
Amadeyê şer, û xwegorîkirinê ne. 

Hizbek ku piştevan û hêza wê ji gel 
û çiyayê wê be, xema jidestdana 
heval û hogir, û şehîdên xwe kiriye 
îrade û armanc, û bi moralek bilind bi 
domandina vî karwanî, bêguman wê 
biserkeve û bi ser dijmin de zal bibe. 

Baweriya gel bi Hizba Demokrat 


Hizbek ku piştevan û hêza 
wê ji gel û çiyayê wê be, 
xema jidestdana heval 
û hogir, û şehîdên xwe 
kiriye îrade û armanc, û bi 
moralek bilind bi doman- 
dina vî karwanî, bêgu- 
man wê biserkeve û bi ser 
dijmin de zal bibe 

û tevgera Rasanê di astekî da ye ku 
babê şehîd Sebah bi şanazî ve li ser 
termê kurê xwe bi dengek bilind û 
bihêz rû li dewleta îranê dibêje ku 
3 kurê din jî min hene, û ezê wan jî 
bikim qurbana netewa Kurd û Hizba 
Demokrat, ez bixwe jî amade me serê 
xwe di vê rêbazê da bikim qurbanî . 
Riha wan şad û riya wan pir rêvîng. 
Di dawiyê de bi peyamên rêberê 
mezin û hertim zindî Dr. Qasimlo bo 
bîranîna şehîdan: “Gelek ku azadiyê 
bixwaze divê nirxa wê jî bide”, “kar- 
wana şehîdên me dirêj e, lê renge ji 
wê jî dirêjtir be”, “tu neteweyek bêy 
fîda û gorîkirina baştirîn keç û xortên 
xwe di çepera xebat û berxwedanê de 
negihîştiye armancên xwe”, emê serê 
xwe ber bejna hemû şehîdên kurd- 
istanê bitewînin, û rê û şopa wan dê 
berdewam çiraya riya xebata me be. 

Zimanê Kurdî I Tiştonek 


Qursên Kurdî, A. Karabax 

a. Xama xezal serejêr rewiya. b. Nêçîrvên, ji wî alî ve da dû wê... 
c. Paşê xezal bûn didu, serejor kirin. ç. Nêçîrvan bi wir de vegeriya. 

4. Hokerên pirsiyarî(pirsiyariyê) : 

a. Ev hoker ji aliyê pirsiyariyê ve çalakiyan didin nasîn. 

b. Peyvên van, ji peyvên pirsînê yên ku bi erkên hokerî bikar tên pêk tên. 

Ji hokerên pirsiyarî : Çawa, çilo, bi çi, kengî, çi demê, çi wext, ka, li ku, 

li kuderê, ji ku, ji kuderê, bi ku ve, ji ku ve, çiqas, qasî çi, wek çi, hwd. 

Mînak 518 : Hokerên pirsiyarî : Çend bikaranîn : 

a. Çavên Gulçînê çawa ne? b. Nalîn çi demê dixebite? 

c. Xama xezal li ku diçeriya? ç. Nêçîrvan bi ku de vegeriya? 

5. Hokerên mêjerê(çendaniyê) : 

a. Ev hoker ji aliyê mêjerê ve çalakiyan didin nasîn. 

b. Bo kifşkirina van, pirsên bi (çiqas, qasî çi, wek çi, hwd) li lêkerên 
pêveberî tên kirin. 

Ji hokerên mêjerê : Kêm, kêmtir, zêde, zêdetir, bêtir, kêm û zêde, pir, herî, 
hin, hinek, bes, sirf, bi qasî, bi çendî, ewqas, gelek, demeke dirêj, keliyekê, 
yek bi yek, deh bi deh, zehf, zor, hwd. 

Mînak 519 : Hokerên mêjerê : Çend bikaranîn : 

a. Nalîn kêm dixebite. b. Rojda ne tiral e, kêm û zêde dixebite. 

c. Kalê wê jî ewqas dixebite. ç. Wî kalî, dar pênc bi pênc jimartin. 

Ji helbestan : .../ Rehên zerhimîn yek bi yek bi xwe de hatin/.../A. Karabax 
B) Di hinek erkan de bikaranîna hokeran : 



- Kawe le kargey koka kolay 
kerkuk kirêkar e. 


- Kele kotkî aşê Susê, be şewî 
sêşem desûtê. 

- Kujiyê tîrka dayê sor û zer e. 

- Kûna mamê min qîrr pêve, 
qîr bi kûna mamê min ve. 

- Gakey kakem, kakey gakey 
xuward. 

- Geyiştime nêriyekî pir- 
çîn pirçin, her pirçim girt û 
helîhatimê, her pirçim berda û 
helîhatimê. 

- Geyiştme tajiyekî rîxin rîxin, 
her rîx im bird le bo demî, her 
demî hêna lo rîxê. 

- Çûçik û kûçuk di gomê de, 
min çûçik xwar ma kûçik. 

- Sêv tilor bû sil tilûr min sêv 
xwar ma sil. 

- Şiva sofî sîso şiş in. 

- Yek hebî, yek nebî, vir ji 
virkira meztir. 

Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

